google/wiki40b huggingface dataset:
Miroslav Brozman

Životopis

Navštevoval ľudovú školu v Brezne (1927-1932), študoval na gymnáziu v Banskej Bystrici (1932-1937), na Lekárskej fak. UK v Bratislave (1940-1947), roku 1947 MUDr., 1959 doc., 1963 DrCSc., 1966 univ. prof. Absolvoval študijné cesty a pobyty v Taliansku, v býv. NDR a NSR. Sprvu odborný asistent, doc., od 1966 prof. a vedúci Katedry patologickej anatómie Lekárskej fak. UK, súčasne prednosta Ústavu patologickej anatómie, od 1988 vedúci Laboratória pre výskum histochémie a ultraštruktúrnej patológie Výskumného ústavu lekárskej bioniky v Bratislave. Zakladateľ a popredný predstaviteľ imunopatológie na Slov., kt. ovplyvnil vývoj čs. patológie a dosiahol uznanie aj v zahraničí. Zameriaval sa najmä na problematiku embólie plodovou vodou, hemokoagulácie a na otázky imunológie. Lokalizoval pomocou imunochem. metód hormóny v ľudskej adenohypofýze, zaoberal sa patológiou hepatocytu, sleziny, novými imunopatologickými metódami a i. V Ústave patolog. anatómie sa zameriaval na imunologické bazálne membrány, analýzy chorobných proc. pľúc, gastrointestinálneho traktu, obličiek, placenty a i. Popri vedeckej práci sa venoval aj pedagogickej činnosti. Autor a spoluautor publikácií, vysokošk. učebníc a skrípt, početných štúdií, kt. uverejňoval v domácich i zahraničných čsp. a zborníkoch. Roku 1944 účastník SNP. Člen a funkcionár viacerých spolkov a spoločností..
Novoveský potok (prítok Bodvy)

Prameň

Potok pramení v geomorfologickom celku Bodvianska pahorkatina, v podcelku Abovská pahorkatina, na západnom svahu Černičného (268,5 m n. m.) v nadmorskej výške približne 208 m n. m.
Hraboš severský

Rozšírenie na Slovensku

Zo 429 mapovacích kvadrátov DFS sa celkovo vyskytol v 20 (4,6 % rozlohy Slovenska, do roku 1964 len v 6, 1,4 %) v nadmorských výškach 106 ( Vrbová nad Váhom) – 130 m n. m. (NPR Jurský Šúr).
Zámok Jaroměřice nad Rokytnou

Zámok Jaroměřice nad Rokytnou je barokový zámok, ktorý spolu s chrámom sv. Margaréty vytvárajú dominantu a symbol mesta Jaroměřice nad Rokytnou.

Predchodca dnešného zámku

Niektorí bádatelia usudzujú, že na mieste dnešného zámku stála stredoveká tvrdza. Mala vzniknúť na strategicky výhodnom mieste: na skale z južnej strany chránenej močiarmi, ktoré vytvára riečka Rokytná. Proti tomu stojí názor, že tvrdza nie je nijako písomne doložená, že pre jej zriadenie nebol dôvod (majitelia Jaroměřic v Jaroměřiciach sídlo nemali), a teda že tvrdza možno vznikla až na konci stredoveku – po roku 1498 – predtým, než začala jej renesančná prestavba.
Podobu renesančného zámku a jeho existenciu dokladajú staré vyobrazenia Jaroměřic (napr. z roku 1693) a skalné pivnice s chodbami. Hneď na začiatku svojej vlády dal tvrdzu na zámok prestavať Ludvík Meziříčský (vládol v rokoch 1554 – 1576). Stala sa tak zámkom s tromi jednoposchodovými krídlami. Stredné krídlo bolo obrátené k námestiu, obe bočné krídla k rieke. Súmerne upravená záhrada siahala len k rieke a pri nej bola obklopená múrom. Na západe susedila s farou.

Dnešný zámok

Dnešný zámok získal svoju podobu až prestavbou, ktorú platil posledný z Questenberkovcov – Jan Adam. Nie je úplne jasné, kto bol tvorcom prvotného návrhu barokovej prestavby zámku a kostola. Mohli to byť Johann Lukas von Hildebrandt aj Jakob Prandtauer, stavbu mohol viesť i Tomáš Gravani. Z ideálnej podoby sa podarilo realizovať len časť. Napriek tomu je zámok pre svoju rozľahlosť a výzdobu (sála predkov, salla terrena, kúpele, tanečná sála…) cennou kultúrnou pamiatkou.
Súčasťou projektu barokovej prestavby zámku bolo i založenie zámockej záhrady na pravom brehu rieky Rokytná. Park má asi 9 hektárov, z toho asi 8 hektárov práve na pravom brehu. Vody riečky Rokytná boli vzduté, a tým cielene mohli v parku vzniknúť dve slepé riečne ramená vytvárajúce z časti parku umelý ostrov. Pri úprave zámku došlo k odrúbaniu skál, takže už nie sú zrejmé. Zborený bol aj schátralý komplex fary.
Zámocký park je voľne prístupný verejnosti. Využíva sa na konanie rôznych kultúrnych akcií. Jednou z najvýznamnejších je Medzinárodný hudobný festival Petra Dvorského. Zámok spravuje brnianske pracovisko Národného pamiatkového ústavu.
Neuilly-sur-Suize

Poloha

Obec má rozlohu 14,67 km². Najvyšší bod je položený 383 m n. m. a najnižší bod 297 m n. m.

Obyvateľstvo

Počet obyvateľov obce je 339 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Foucaultovo kyvadlo

Foucaultovo kyvadlo bol experiment, ktorý dokázal rotáciu Zeme. Pomenované je podľa francúzskeho fyzika Léona Foucaulta.
Kyvadlo tvorí 28 kg ťažká pozlátená guľa o priemere 30 cm zavesená na 67 m dlhom oceľovom drôte, ktorý je upevnený na strope Panteónu v Paríži. Na kyvadlo pôsobí zdanlivo tzv. Coriolisova sila, ktorá vychyľuje kyvadlo stále proti smeru otáčania hodinových ručičiek.  V skutočnosti sa netočí kyvadlo, ale Zem, kyvadlo si zachováva stále rovnaký smer kmitania.
Tento experiment Foucault predviedol verejnosti v r. 1851.
Jedno takéto kyvadlo sa nachádza aj na Prírodovedeckej fakulte Univerzity Palackého v Olomouci.
Pitbull (reper)

Mladosť

Pitbull sa narodil kubánskym rodičom, ktorí ho nútili recitovať práce básnika José Martía. Tiež mal problémy v začiatkoch svojej kariéry pre svoje modré oči, bielu pokožku a kubánsky pôvod. Ovplyvnil ho hip-hopový žáner miami bass, a za svoju hudobnú inšpiráciu považoval Celiu Cruz a Willyho Chirina. Pitbullovi rodičia sa rozviedli, keď bol malý, a bol vychovaný iba matkou. Rapovať začal na strednej škole. Potom dokončil strednú školu Miami Coral Park High School a zameral sa na kariéru v rapovaní.
Livinské Opatovce

Prírodné pomery

Leží v strednej časti Nitrianskej sprašovej pahorkatiny v údolí potoka Livina.

Dejiny

Od roku 1321 do roku 1468 patrila obec zoborskému kláštoru. Od polovice 15. storočia patrila panstvu Skačany, od roku 1777 nitrianskej kapitule. Za 1. ČSR pracovali ako sezónni robotníci v Česku, na južnom Slovensku a v Nemecku. Vznikla odčlenením od Nadlíc.

Kultúrne zaujímavosti

V obci sa nachádza materská škola. Chotár obce obhospodaruje prosperujúce poľnohospodárske družstvo, v ktorom je zamestnaná časť obyvateľov, ostatní dochádzajú za prácou hlavne do okolitých miest. V obci je vybudovaná regionálna skládka odpadov Borina-ekos, s.r.o.. V roku 1998 – 1999 bol vybudovaný verejný vodovod a plynofikácia obce. Jedinou pamiatkou je klasicistický rímskokatolícky kostol sv. Kataríny Alexandrijskej z 19. storočia.
František Halmeš

PhDr. František Halmeš (* 12. október 1952) je slovenský podnikateľ. V minulosti bol predsedom Rady riaditeľov Sociálnej poisťovne a poslancom Národnej rady Slovenskej republiky.
František Halmeš je ženatý, má tri dcéry a jedenásť vnúčat, žije v Považskej Bystrici.
Dvaja šľachtici veronskí

Dvaja šľachtici veronskí alebo Dvaja veronskí šľachtici (angl. The Two Gentlemen of Verona) je komédia anglického dramatika Williama Shakespearea. Dátum vzniku približne v rokoch 1590 až 1591.
Shakespearova ranná komédia vypovedá o konflikte lásky a priateľstve. Prvýkrát sa  objavuje postava v prestrojení (cross dressing) v situácii, keď ženská postava hraná v Shakespearovej dobe vždy chlapcom, sa prezlieka (Júlia za Sebastiána) za  muža.
Komédia  vyniká absurdným humorom, o ktorý sa postarala dvojica sluhov: Frčko (orig.: Speed, slov.: Ľ.Feldek), Podpich (orig.: Launce, slov.: Ľ.Feldek)
Podpich  (orig.: Launce, slov.: Ľ.Feldek), Proteov sluha:
Ja som iba  obyčajný hlupák, ale toľko rozumu mám, aby som poznal, že môj pán je pekný pľuhavec. Ale na tom nezáleží, keď zostane pľuhavcom iba v láske. Nikto na svete  netuší, že ja som zamilovaný. Beztak však, ja som zamilovaný. Ale ani párom  koní zo mňa nedostanete, do koho som zamilovaný. Beztak však, ja vám môžem  povedať, že je to ženská. Ale kto je tá ženská, to radšej neprezradím ani  sebe. Beztak však, ja vám  môžem  povedať, že je to čeľadnica od kráv. Úplne nevinná čeľadnica to teda nie je,  pretože už má niečo za sebou. Beztak  však, trochu čeľadnica je, pretože má niečo  pred sebou a k tomu má pána, ktorému slúži ako čeľadnica. Oddaná  dokáže byť ako kokeršpaniel, čo je na obyčajnú kresťanku priveľa. (vytiahne  papier) Tu mám inventár jej predností...
Názov je z prvého fóliového vydania z roku 1623.
Miesto deja: Verona, Miláno
Jazyk: próza 20%, verš 80%, (z toho rýmovaný verš 20%)
Viktória (Spojené kráľovstvo)

Životopis

Po náhlej smrti otca roku 1820 získala Viktória nástupnícke právo na anglický trón. Dožívajúci kráľ Viliam IV. bol bezdetný, a tak sa zraky celého kráľovského príbuzenstva upierali práve na ňu.
Keď 20. júna 1837 zomrel kráľ Viliam IV., navštívil ju canterburský arcibiskup a premiér lord Melbourne. Okrem smutnej správy jej oznámil, že sa podľa zaužívaných zvyklostí práve stala anglickou kráľovnou.
Už 10. októbra stretla muža svojich snov. Nebol to nikto iný ako bratanec, princ Albert Sasko-kobursko-gothajský. Po vyše dvoch rokoch sa splnila jej túžba: 10. februára 1840 bola v Londýne veľkolepá svadba. Viktória a Albert mali vtedy dvadsaťjeden rokov. Ich manželstvo bolo šťastné, hoci od začiatku mal Albert dosť ťažkú pozíciu. Široká verejnosť ho stále považovala za cudzinca a ani britská vláda mu nedávala veľké právomoci.
Do ich súkromného života zasahovala barónka Lehzenová. V dvornej spoločnosti mala významné postavenie. Bola správkyňou kráľovskej domácnosti, kontrolovala Viktóriinu korešpondenciu, dokonca riadila úrad kráľovskej pokladnice. Viktória barónku zbožňovala a v jej činnosti nevidela nič zlé, lenže Albert trpel. Veľmi ťažko znášal tretiu osobu, ktorá rozhodovala o mnohých maličkostiach. Spory s barónkou nečakane vyriešili parlamentné voľby v roku 1841. Víťazní konzervatívci si vyhradili právo, aby popredné dvorné dámy nahradili politici. Aj barónka musela opustiť kráľovský dvor. Manželstvo Viktórie a Alberta sa upevnilo a v ďalších rokoch žili v pokoji a v zhode.
V rokoch 1840 – 1857 porodila Viktória štyroch synov a päť dcér a dostala prezývku stará mama Európy.
V roku 1861 postihlo Viktóriu nešťastie. Pred Vianocami zomrel na brušný týfus manžel Albert. Tri roky po Albertovej smrti žila v izolácii, stránila sa spoločnosti, a keď zrazu vplyvná tlač začala hovoriť o abdikácii, odhodlala sa rozhodne vystúpiť v dolnej snemovni. Pred poslancami energicky zdôraznila povinnosti kráľovnej a svoj úmysel vládnuť čestne v prospech národa.
Smútok sa skončil, potom nasledovali šťastné roky. Viktória podporovala nevídaný hospodársky rozvoj a spoločenské reformy, ktoré vytvorili z Anglicka modernú priemyselnú spoločnosť. Viktoriánska epocha zrodila nový smer v umení, literatúre i architektúre.
Kráľovná Viktória bola medzi verejnosťou veľmi obľúbená. Vždy dokázala vystupovať ako vážená a uznávaná kráľovská autorita. Najväčšie ovácie zažila v roku 1897 pri oslavách šesťdesiatročného panovníckeho jubilea.
Síran zinočnatý

Síran zinočnatý (ZnSO₄) je zinočnatá soľ kyseliny sírovej. Z vodného roztoku kryštalizuje ako heptahydrát, známy pod názvom biela skalica. Biela skalica sa používa na konzervovanie kože a dreva a v očnom lekárstve. Po požití vyvoláva zvracanie.
Múzeum miniatúrnych kníh v Baku

Múzeum miniatúrnych kníh (Miniatur Kitab Muzeyi) je múzeum, ktoré sa nachádza v historickom centre hlavného mesta Azerbajdžanu. Múzeum bolo založené 2. apríla 2002.
Exponáty vystavené v múzeu boli zhromažďované viac ako 30 rokov Zafirou Salachovou. Jej zbierka mala vyše 6500 miniatúrnych kníh zo 64 štátov sveta. K dnešnému dňu je to už vyše 8000 exemplárov zo 73 štátov.
V múzeu sa nachádzajú knihy zo ZSSR, Ruska, Moldavska, Gruzínska, Ukrajiny, Bieloruska a ďalších štátov.
Od mája 2016 je stála expozícia aj v meste Gəncə, kde sa nachádza 1022 miniatúrnych kníh z 29 krajín sveta.
Gespunsart

Poloha

Obec má rozlohu 21,02 km². Najvyšší bod je položený 388 m n. m. a najnižší bod 184 m n. m.

Obyvateľstvo

Počet obyvateľov obce je 1117 obyvateľov (2009).
Graf vývoja obyvateľstva:
Zdroje: INSEE
Brénod (obec)

Polohopis

Brénod má rozlohu 23,79 km². Najvyšší bod je položený 1 136 m n. m. a najnižší bod 831 m n. m.

Obyvateľstvo

Brénod má 544 obyvateľov (2009).
Graf vývoja obyvateľstva:
Zdroje: INSEE
Ján Rusnák (lekár)

Životopis

Maturoval na Gymnáziu vo Zvolene a v roku 1946 ukončil Lekársku fakultu Karlovej univerzity v Prahe.
Za života nadobudol viaceré vedecké a pedagogické hodnosti: 1956 kandidát lekárskych vied,  1973 docent biofyziky, , 1975 doktor vied, 1978 profesor biofyziky,
Pod vedením akad. Dérera pôsobil ako asistent I. internej kliniky LFUK (1949 – 1950) a tiež ako riaditeľ Fakultnej nemocnice v Bratislave. Lekársku prax začal ako sekundárny lekár v nemocnici Humenné, Zvolen a Trenčín (1946 – 1948), neskôr si zriadil prax obvodného lekára v Krupine (1949). Zastával tiež funkciu námestník povereníka pre zdravotníctvo (1951 – 1952). Potom pracoval ako riaditeľ Štátneho sanatória v Bratislave (1953 – 1967). Naposledy pôsobil ako riaditeľ Výskumného ústavu lekárskej bioniky v Bratislave (1967 – 1982).
Bol členom viacerých domácich a zahraničných vedeckých spoločností, a to Slovenskej kybernetickej spoločnosti, Spoločnosti biomedicínskeho inžinierstva SLS, Spoločnosti sociálneho lekárstva SLS, Spoločnosti internistickej SLS, International Institute for Applied System Analysis, Rakúsko, Predseda Slovenského výboru Česko-slovenského Červeného kríža 1952-1964, Člen predsedníctva Slovenskej lekárskej spoločnosti, Člen Kolégia biologických a lekárskych vied SAV, Člen Slovenskej komisie pre udeľovanie vedeckých hodností a predseda Vedeckej rady Ministerstva zdravotníctva SR
Bol vyznamenaný Za zásluhy o výstavbu
Ajazmo

Ajazmo (bulh. Аязмо - doslovne preložiť by sa dalo ako "svätý prameň") je špecifický bulharský výraz pre vodný prameň, ktorého voda bola považovaná za svätú a tak sa blízko neho postavila nejaká cirkevná stavba - monastier, chrám - v prípade monastiera sa prameň niekedy nachádza aj vnútri kláštorného komplexu. Prameň býva nejakým spôsobom upravený - býva ohradený, na jeho mieste je postavená stavba, ktorá ho zastrešuje, môže byť upravený aj ako fontánka, alebo nádržka.
Voda z prameňa je považovaná za zázračnú a liečivú a po posvätení sa používa pri cirkevných rituáloch.
Ajazmo sa nachádza pri mnohých bulharských monastieroch.
Plávajúce vírniky

Charakteristika

Sú to sladkovodné alebo edafické vírniky s výrazným pohlavným dimorfizmom – samčekovia sú trpaslíčí bez tráviacej sústavy, u viacerých druhov neboli vôbec zistení.
Opistokonty

Pôvodný význam názvu Opisthokonta

Pôvodne mal vedecký názov Opisthokonta iný význam než dnes. Copeland 1956 názvom Opisthokonta totiž označil prahuby (Archimycetes), čo je taxón, ktorý uňho prakticky zodpovedá tomu, čo sa inde volá bunkovky (Chytridiomycetes), čo je taxón patriaci pod huby.

Charakteristika

Zlúčenie živočíchov a húb do jedného taxónu sa uskutočnilo na základe molekulárnych údajov a to napriek tomu, že staršie systémy zaraďovali huby k rastlinám. Spoločnými znakmi zástupcov tejto ríše je, že pokiaľ tieto organizmy tvoria bičíkaté bunky, ich bičík je vždy iba jeden a je posteriórny (opistokontný). Ich  mitochondrie majú ploché priehradky (kristy). Ďalej sa táto ríša líši od iných moderných eukarotických ríš schopnosťou syntetizovať bielkovinu kolagén a špecifickým spôsobom biosyntézy sterolov.
Opistokonty sú druhovo najbohatšia ríša živých organizmov na Zemi. Zahŕňa  samostatné aj koloniálne bičíkovce, rôzne typy améb, vláknité, skôr nepohyblivé organizmy bez bičíkatých štádií aj pohyblivé mnohobunkové organizmy s bičíkatými spermiami. Je tiež možné, že opistokonty sú bazálnou skupinou eukaryotov.
Opistokonty nemajú ani nikdy nemali plastidy. Sú odkázané výhradne na heterotrofný spôsob života, hoci niektoré huby a živočíchy môžu žiť v mutualistickom vzťahu s autotrofnými organizmami a sú preto zdanlivo autotrofné (napr. lišajník).
Bejzbal na Stredoamerických a karibských hrách 2010

Skupina B
Igor Benca

Životopis

V roku 1973-1977 študoval na gymnáziu, 1981-1987 na Vysokej škole výtvarných umení, odbor grafika. V roku 1999 sa habilitoval na docenta. V rokoch 1988-1991 pôsobil ako umelec v slobodnom povolaní. Od roku 1991 Igor Benca pracuje ako vysokoškolský pedagóg na Katedre výtvarnej tvorby Pedagogickej fakulty Univerzity Konštantína Filozofa v Nitre. Od roku 2001 pracoval ako vedúci katedry grafiky, neskôr ako dekan Fakulty výtvarných umení na Akadémii umení v Banskej Bystrici. Venuje sa grafike, maľbe ilustrácií, známkovej tvorbe a  výtvarnej tvorbe v architektúte, spoluautor a spoluorganizátor niekoľkých výtvarných podujatí, pravidelne sa zúčastňuje domácich aj zahraničných výstav, vo svojej tvorbe sa venuje figurálnemu znaku, posledné práce nadväzujú na súčasné neoabstraktné tendencie.
Je členom Slovenskej výtvarnej únie, združenie grafikov "G-bod".
Juraj Weiss

Životopis

Pôvodne robotník, funkcionár KSČ a organizátor robotníckeho hnutia a triednych bojov na Horehroní. Člen OV KSČ v Banskej Bystrici (1921 – 1927), tajomník KV KSČ v Banskej Bystrici (1926 – 1927). Účastník protifašistického odboja spolupracovník Eugena Gudernu pri vydávaní ilegálnej tlače. Poslanec Národného zhromaždenia (1945 – 1946).
Schalbach

Poloha

Obec má rozlohu 12,58 km². Najvyšší bod je položený 332 m n. m. a najnižší bod 262 m n. m.

Obyvateľstvo

Počet obyvateľov obce je 305 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Modranská keramika

Modranská keramika je označenie výrobkov vyrábaných z pálenej hliny v meste Modra. Jej  história siaha do 14. storočia. Pôvodná tvorba keramiky úzko súvisela s vinárstvom a vinohradníctvom. Používanie glazúr v Španielsku a Taliansku v 15. až 17. storočí a označenie výrobkov ako "majolika" sa prenieslo aj do Modry. V 17. storočí začali v Modre vznikať prvé cechy a usídlili sa tu habánski keramikári. Najväčší rozvoj bol zaznamenaný v 18. storočí.

História výroby keramiky v Modre

Pôvodná najstaršia výroba bola v dnes pamiatkovo chránenom objekte technickej pamiatky, ktorej základ tvorí hradobný systém s baštou z roku 1610. Jeho severozápadná kruhovitá obranná veža s názvom „Červená“ dnes slúži ako „Galéria národného umelca Ignáca Bizmayera“. 
Prvý hrnčiarsky cech bol v Modre založený v roku 1636. V období 1870 - 1880  jestvoval hrnčiarsky spolok "Úžitkové hrnčiarske nádoby z Modry." 
V roku 1883 bola založená "Štátna dielňa džbánkárska", ktorú neskôr začalo spravovať mesto  a založilo pri nej „Keramickú školu“ pod vedením Jozefa Mirku. 
V roku 1911 bola Štátna dielňa džbánkárska pozmenená na "Dielňa na dorábanie keramického tovaru, účastinná spoločnosť Žák a spol."  Účastinármi v nej boli aj Samuel Zoch a architekt Dušan Jurkovič.
V roku 1923 bola táto dielňa preregistrovaná na "Slovenská keramika" a v roku 1952 na výrobné družstvo "Slovenská ľudová majolika". 
Nepretržitá výroba majoliky počas storočí pritiahla do Modry mnoho osobností kultúry a majstrov keramikárov. Pôsobili tu habánsky keramikár Heřman Landsfeld a národný umelec Ignác Bizmayer. 
V meste sa nachádza aj „Múzeum Ľudovíta Štúra“, v ktorom sú sústredené zbierky historickej keramiky. Dokumentujú rôzne štýly a fázy vývoja modranskej keramiky. 
V súčasnosti (2012) je v Múzeu Ľudovíta Štúra výstava maliara majoliky Michala Petráša, ktorého umenie sa rozvíjalo aj pod vplyvom džbánkára Jána Karabelliho.
Sainte-Maure

Poloha

Obec má rozlohu 20,92 km². Najvyšší bod je položený 213 m n. m. a najnižší bod 96 m n. m.

Obyvateľstvo

Počet obyvateľov obce je 1417 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Lande-Saint-Siméon

Poloha

Obec má rozlohu 5,33 km². Najvyšší bod je položený 227 m n. m. a najnižší bod 104 m n. m.

Obyvateľstvo

Počet obyvateľov obce je 146 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Služba zahraničnej rozviedky Ruskej federácie

Služba zahraničnej rozviedky Ruskej Federácie (rus. Служба внешней разведки Российской Федерации – СВР РФ – Služba vnešnej razvedki Rossijskoj federacii – SVR RF) je ruská spravodajská agentúra s vonkajším poľom pôsobnosti. Predchodcom SVR RF bola do decembra 1991 1. správa KGB. Sídlo SVR sa nachádza v rajóne Jasenevo v Moskve.
Všeobecná biológia

Všeobecná biológia je biologický výskum všeobecných vlastností živých sústav, napr. tvaru, funkcie, vývoja, fyzikálnych vlastností, dedičnosti ap. Všeobecná biológia zahřňa poznatky všetkých biologických odborov. Zaoberá sa vývojom organizmov z individuálneho (ontologický vývoj) i historického (fylogenetický vývoj) hľadiska. Predmetom jej skúmania sú organizmy od najjednoduchších foriem (vírusy), potom rastliny, živočíchy až po človeka.
Lietavská Svinná-Babkov

Poloha a prírodné pomery

Obec leží v južnej časti okresu v Žilinskej kotline v údolí riečky Svinianka.

Dejiny

Lietavská svinná sa po prvýkrát spomína v roku 1393 a podliehala panstvu Lietavského hradu. Kňazova Lehota sa spomína od roku 1393, s Lietavskou Svinnou sa administratívne spojila v roku 1907. V tom istom roku sa spomína aj Babkov, ktorý sa s Lietavskou Svinnou spojil v roku 1981.
Najvýznamnejšou historickou pamiatkou v obci je murovaná zvonica z roku 1606, v ktorej, podľa legendy, visí zvon pochádzajúci z Lietavského hradu s rodovým erbom Turzovcov. V centre obce oproti zvonici stojí moderný Kostol Sedembolestnej Panny Márie.
Saint-Hippolyte (Gironde)

Poloha

Obec má rozlohu 4,45 km². Najvyšší bod je položený 101 m n. m. a najnižší bod 9 m n. m.

Obyvateľstvo

Počet obyvateľov obce je 164 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Astrocaryum aculeatum

Astrocaryum aculeatum alebo tukuma je palma s jednoduchým, vďaka listovým jazvám širokoprstencovito deleným kmeňom ktorý je porastený čiernými ostňami.

Základné údaje

Táto palma je vysoká 15 m. Silno ostníkaté listy majú 4-5 m, dlhé vreteno a početné úzke previsajúce zložené listy. Vzpriamené 1,5 m dlhé strapcovité kvetné šúľky sa rozprestierajú medzi listami a na báze svojich konárikov nesú samičie v strede a na konci samčie kvety.

Plod

Palma má veľmi početné guľovité alebo vajcovité kôstkovice veľkosti 1 cm.Pevná, jemne bradavičnatá lesklá šupka plodu je po dozretí oranžová, pod ňou ležiaca 5 mm hrubá oranžová dužina ma mäkkú múčnatú, viac alebo menej vláknitú konzistenciu, nie je veľmi šťavnatá, má ovocnú vôňu a sladkastú chuť podobnú marhule.

Využitie

Dužina tukumy je veľmi bohatá na vitamín A.Listy poskytujú veľmi trvanlivé vlákna na závesné siete, vrecia, laná a na ďalšie účely.
Šovinizmus

Šovinizmus je vyhrotený nacionalizmus, viera v nadradenosť vlastného národa alebo národnosti, hlásanie nacionálnej výlučnosti a roznecovanie nenávisti k iným národom.
V súčasnosti sa tento pojem vyskytuje aj ako názov pre tzv. mužský šovinizmus, čo označuje vieru v nadradenosť mužov nad ženami alebo ženský šovinizmus resp. nadradenosť žien nad mužmi.
Čalovec

Príroda

V obci evidujú 2 bocianie hniezda, na hlavnej ceste aj dhlšie hniezdia bociany. V roku 2015 mali 5 mláďat.

História

V obci sa nachádza kalvínsky kostol, ktorý bol postavený v rokoch 1801 - 1802. V rokoch 1870 - 1877 bol upravený a pristavená bola nová veža. Po sto rokoch museli zbúrať celý kostol okrem veží, ktorý bol v rovnakom slohu postavený odznova. Má obdĺžnikový pôdorys s rovným stropom, fasády členia lizény a okná s polkruhovým zakončením. Vnútorné zariadenie kostola bolo po obnove zakúpené od kalvínskeho náboženského zboru. V roku 1923 bol posvätený zvon tohto kostola vo veži.
Počas prvej česko-slovenskej republiky sa obec nazývala Medeč.
Echosmith

Vplyvy

Skupina je označovaná ako ovplyvnená indie rockoom a dance rockom 80. rokov. Ich vzorom je skupina The Smiths. Speváčka Sydney Grace Ann Sierota je hudobnými kritikmi porovnávaná s Ellie Goulding.